จัดสอบหัวปิงปอง-ตกห้ามออกใบสั่ง-สอบผ่านถึงมีสิทธิเขียนใบสั่ง
พล.ต.ต.จิรพัฒน์ ภูมิจิตร รอง ผบช.น.กล่าวว่า กองบัญชาการตำรวจนครบาลมีนโยบายที่จะทำการทดสอบความรู้ตำรวจจราจรในพื้นที่นครบาลทั้ง 88 สน. และกองบังคับการตำรวจจราจร(บก.จร.) จำนวนประมาณ 4,000 กว่านาย โดย บช.น.มีวัตถุประสงค์ที่จะยกมาตรฐานการทำงานของเจ้าหน้าที่ตำรวจ เพื่อให้การปฏิบัติหน้าที่เป็นไปอย่างมีประสิทธิภาพ โดยเบื้องต้นที่มีการกำหนดคร่าวๆ จะดำเนินการทดสอบความพร้อมเรื่องความรู้ทั่วไปด้านกฎหมายจราจร คำสั่งต่างๆที่มีการเปลี่ยนแปลงในปัจจุบัน หากสอบไม่ผ่านบช.น.จะยึดใบสั่งเป็นเวลา 2 เดือน หรือจนกว่าจะสอบซ่อมจนผ่านจึงจะมีสิทธิเขียนใบสั่งให้ประชาชนอีกครั้ง ทั้งนี้ก่อนที่จะสอบ บช.น.จะมีการอบรมให้แก่ตำรวจจราจรทั้ง 88สน.ก่อนโดยมอบบก.น. 1-9 เป็นผู้อบรมและแจ้งหัวข้อที่จะทดสอบให้ทราบ,พล.ต.ต.จิรพัฒน์กล่าวต่อว่า นอกจากทดสอบความรู้ด้านงานจราจรแล้ว บช.น.ยังมีแนวคิดที่จะเพิ่มศักยภาพของเจ้าหน้าที่ตำรวจจราจร ก่อนที่จะออกปฏิบัติหน้าที่จะต้องเรียนรู้และฝึกปฏิบัติท่าโบกรถ หรือการปฏิบัติตัวขณะพูดคุยกับประชาชนเพื่อให้เกิดความสุภาพ อีกทั้งจะต้องเรียนรู้หลักการในการเจรจาและสร้างความเข้าใจกับประชาชน เพื่อเป็นการลบภาพลักษณ์และข้อขัดแย้งที่มีอยู่ในปัจจุบันสามารถแก้ไขปัญหาเฉพาะหน้าได้ และวางตัวเป็นแบบอย่างให้แก่ประชาชน จะให้เสร็จสิ้นโดยเร็วที่สุด และคาดว่าจะทำการทดสอบได้หลังจากระบบการจราจรในพื้นที่กรุงเทพมหานครช่วงเปิดเทอมเข้าที่และมีผลกระทบลดลง.
พล.ต.ต.จิรพัฒน์ ภูมิจิตร รอง ผบช.น.กล่าวว่า กองบัญชาการตำรวจนครบาลมีนโยบายที่จะทำการทดสอบความรู้ตำรวจจราจรในพื้นที่นครบาลทั้ง 88 สน. และกองบังคับการตำรวจจราจร(บก.จร.) จำนวนประมาณ 4,000 กว่านาย
ตำรวจนครบาล,หัวปิงปอง,ทดสอบความรู้ตำรวจจราจร,เขียนใบสั่ง,ตำรวจจราจร